Ma, twee kinders in hof oor PE-man se moord | Maroela Media
Maroela Media het vroeër berig Scholtz se liggaam is verlede week Donderdag tussen bosse langs 'n pad in Fairview gevind. Die vrou, haar dogter Chantal Russouw (34) en seun Wayne Russouw (31) is Vrydagaand in Woltemadestraat in Kabegapark in hegtenis geneem in verband met die moord.
Kol. Priscilla Naidu, woordvoerder van die polisie, het aan Maroela Media bevestig die drie persone het skuld ontken op alle aanklagte teen hulle. "Die saak is tot 30 Julie 2018 uitgestel vir verdere ondersoek. Hulle bly in aanhouding," het sy gesê.
Maroela Media het vroeër berig Scholtz, wat vir 'n elektriese firma werk, is Dinsdag met die werksbakkie by sy werk weg na sy huis toe. Hy is Dinsdagaand weer by sy huis weg om 'n kliënt in Kabegapark te besoek. Volgens die polisie het hy in sy vrye tyd elektriese herstelwerk gedoen. Hy is daarna nie weer gesien nie.
Sy liggaam is op 19 Julie 2018 deur 'n verbyganger, wat op pad was werk toe, tussen bosse langs 'n grondpad opgemerk. Scholtz se hande en voete was met 'n nylontou vasgebind en sy kop was met kleefplastiek bedek. Die polisie het ook vroeër gesê Scholtz was "gewelddadig aangerand", hoewel die presiese oorsaak van sy dood nog nie bekendgemaak is nie.
Dit walg my! Vermoor n hardwerkende bejaarde v sy besittings! Afskuwelik.
'Hulle bly in aanhouding'? Hoe werk dit? Attie le Roux van Reitz se moordenaar word op sy eerste poging losgelaat nadat hy (Attie) gewurg het en vir dood gelos is. Hy word die kans gegun om terug te gaan en sy daad van doodmaak te voltooi. Die wet en sy toepassers werk darem snaaks in hierdie land. Ja, ek is Attie se swaer.
Sluit die toe met dik slotte.
Hoekom so baie moordenaars?????
Daar is darem deesdae baie moordenaars! Dit wil voorkom of die een bevolkingsgroep die ander bevolkingsgroep inhaal! Of miskien was dit altyd net leuens om iets te prober wys dat sommige mense meer moorde pleeg as ander. Alle mense moor!! Nee my mapstieks mens is jou lewe nie meer seker nie!
Die SAPD volg altyd dieselfde patroon wanneer 'n wit mens vermoor word: blameer 'n wit naasbestaande, want om die ware moordenaar te vang is buite hulle vermoë. Hulle is te onbevoeg en swak opgelei en dis nie polities korrek om reg en geregtigheid aan wit mense te laat geskied nie.